|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 409 Αθήνα, 04/05/2017

**ΔΕΛΤΙΟ ΤΥΠΟΥ**

**ΠΟΤΕ ΤΗΝ ΚΥΡΙΑΚΗ**

Το Εργατικό Κέντρο Αθήνας καταγγέλλει και καταδικάζει την απόφαση της Κυβέρνησης να υποκύψει στην απαίτηση των δανειστών για άνοιγμα των καταστημάτων 32 Κυριακές το χρόνο.

Η νέα αυτή μνημονιακή δέσμευση εξυπηρετεί ανοιχτά τα συμφέροντα των μεγάλων πολυεθνικών, ενώ οδηγεί σε βέβαιη καταστροφή τις μικρομεσαίες επιχειρήσεις. Αναρωτιόμαστε που είναι ο «εκσυγχρονισμός» όταν οι εμποροϋπάλληλοι που εργάζονται τις Κυριακές, δουλεύουν 10 ώρες και πληρώνονται για 4, χωρίς πρόσθετη αμοιβή 75% και χωρίς ρεπό.

Το πρόβλημα των καταναλωτών στη χώρα μας δεν είναι η έλλειψη χρόνου αλλά οι άδειες τσέπες.

Το ΕΚΑ στηρίζει τον αγώνα των εμποροϋπαλλήλων και απαιτούμε η Κυβέρνηση να αποσύρει την πλήρη απελευθέρωση της Κυριακάτικης λειτουργίας των καταστημάτων. Καλούμε όλους τους εργαζομένους και τα Σωματεία μέλη μας στην απεργία της Κυριακής 7 Μαΐου και τη συγκέντρωση στην αρχή της Ερμού στις 11.00 π.μ..

**ΠΟΤΕ ΤΗΝ ΚΥΡΙΑΚΗ**

Το Δ.Σ.